**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 454 /2018**

**ΑΔΑ:** ΩΩΗΥΩΨΑ-ΦΚΣ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 49ο/2018 Της 10Ης ΣΕΠΤΕΜΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού συνοπτικού διαγωνισμού για την σίτιση μαθητών του Μουσικού Σχολείου για το έτος 2018-2019 ’’**

Στην Άρτα, σήμερα, 10-09-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **21004/06-09-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Ζέρβας Κων-νος**  **5. Λιλής Γεώργιος**  **6. Χαρακλιάς Κων/νος** | **ΑΠΟΝΤΕΣ**    **1. Κοσμάς Ηλίας**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι η Ειδική Σύμβουλος του Δημάρχου κ. Σφαλτού Χαρίκλεια και ο Γενικός Γραμματέας του Δήμου κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

*Η Οικονομική Επιτροπή έκανε δεκτή πρόταση του Προέδρου της να συζητηθεί ένα (1) έκτακτο θέμα.*

Ο κ. Πρόεδρος εισηγούμενος το 1ο έκτακτο θέμα: **Έγκριση ή μη πρακτικού συνοπτικού διαγωνισμού για την σίτιση μαθητών του Μουσικού Σχολείου για το έτος 2018-2019** έθεσε υπόψη της επιτροπής το από 04-09-2018 πρακτικό της επιτροπής διαγωνισμού το οποίο έχει ως εξής: Στην Άρτα και στην αίθουσα συνεδριάσεων Δημοτικού Συμβουλίου σήμερα 04-09-2018 ημέρα ΤΡΙΤΗ και ώρα 10:30 συνήλθε σε συνεδρίαση η οριζόμενη από την αριθμ. 437/2018 απόφαση Οικονομικής Επιτροπής, Επιτροπή Διενέργειας Διαγωνισμού και αξιολόγησης αποτελεσμάτων, αποτελούμενη από τους :

1. ΜΕΛΙΟΥ ΑΡΓΥΡΩ – Πρόεδρος
2. ΤΣΕΚΟΥΡΑ ΚΑΛΛΙΟΠΗ– Τακτικό μέλος
3. ΣΑΠΡΙΚΗΣ ΕΛΕΥΘΕΡΙΟΣ– Τακτικό μέλος

για να προβεί στην διενέργεια του Συνοπτικού διαγωνισμού για την «ΣΙΤΙΣΗ ΜΑΘΗΤΩΝ ΤΟΥ ΜΟΥΣΙΚΟΥ ΣΧΟΛΕΙΟΥ ΓΙΑ ΤΟ ΣΧΟΛΙΚΟΥ ΕΤΟΥΣ 2018-2019», όπως ορίζεται στην υπ΄αριθ 19737/23-08-2018 διακήρυξη του Δήμου Αρταίων συνολικής προϋπολογισθείσης αξίας **33.287,80 €** συμπεριλαμβανομένου του ΦΠΑ

Η επιτροπή άρχισε τον έλεγχο των δικαιολογητικών που κατέθεσαν οι ενδιαφερόμενοι καθώς και αυτών που είχαν αποσταλεί στην υπηρεσία.

Ο μόνος διαγωνιζόμενος και τα δικαιολογητικά που υπέβαλε, σύμφωνα με τη διακήρυξη, είναι ο εξής:

|  |  |  |
| --- | --- | --- |
| Α/Α | Ονοματεπώνυμο | Δικαιολογητικά |
| 1 | ΠΑΧΟΥΛΑΣ ΝΙΚΟΛΑΟΣ  ΑΡΙΘΜ ΠΡΩΤ 20699/04-09-2018 |  |
|  |  | Α. Τ.Ε.Υ.Δ  1) ΠΑΧΟΥΛΑΣ ΝΙΚΟΛΑΟΣ |
|  |  | Β) ΤΕΧΝΙΚΗ ΠΡΟΣΦΟΡΑ |
|  |  | Γ) ΟΙΚΟΝΟΜΙΚΗ ΠΡΟΣΦΟΡΑ |

Η επιτροπή αφού έκανε έλεγχο στα δικαιολογητικά συμμετοχής του μοναδικού συμμετέχοντα στον διαγωνισμό και μονόγραψε τον φάκελο «Δικαιολογητικά Συμμετοχής» και όλα τα έγγραφα σε αυτόν και τον φάκελο «Τεχνική προσφορά» και μονόγραψε τα σχετικά έγγραφα σε αυτόν διαπίστωσε ότι:

Α) Δεν προέκυψαν τα οριζόμενα από το άρθρο 2.2.3 της υπ΄ αριθ 19737/23-08-2018 διακήρυξης του Δημάρχου σύμφωνα με το οποίο «Οι οικονομικοί φορείς που συµµετέχουν στη διαδικασία σύναψης της παρούσας σύµβασης απαιτείται να ασκούν εµπορική ή βιομηχανική ή βιοτεχνική δραστηριότητα συναφή µε το αντικείμενο της προµήθειας», καθόσον δεν προσκομίστηκε ουδεμία άδεια ή γνωστοποίηση λειτουργίας της επιχείρησης για να ελεγχθεί η ακριβής δραστηριότητα της επιχείρησης παρά η σχετική Βεβαίωση .

Β) Δεν προέκυψαν τα οριζόμενα από το άρθρο 2.2.5 της υπ΄αριθ 19737/23-08-2018 διακήρυξης του Δημάρχου για την τεχνική και επαγγελματική ικανότητα της επιχείρησης ώστε να προκύπτουν όλα τα απαραίτητα στοιχεία που απαιτούντα για να καλυφθούν όλες οι απαιτήσεις της μελέτης του Παραρτήματος Ι της διακήρυξης του διαγωνισμού, καθώς και των κριτηρίων αξιολόγησης. Συγκεκριμένα δε συμπεριελήφθησαν τα έγγραφα που αποδεικνύουν ότι τηρούνται όλοι οι προβλεπόμενοι από την κείμενη νομοθεσία όροι υγιεινής ((HACCP - με βάση τον κανονισμό 852/2004 του Ευρωπαϊκού Κοινοβουλίου και του Συμβουλίου της Ε.Ε. για την υγιεινή των τροφίμων), ούτε τα σχετικά με την άδεια διακίνησης μαγειρεμένων τροφίμων από την επιχείρηση. Επίσης, δεν προέκυψε πίνακας οχημάτων ή οχήματος κατάλληλου για τη μεταφορά τροφίμων, πίνακες προσωπικού κτλ, ούτε οι σχετικές άδειες ύπαρξης και πιστοποίησης του κατάλληλου οχήματος και όσων υποδεικνύονται από τα αρμόδια όργανα του Τμήματος Υγείας της ΆΡΤΑΣ, σχετικά με την παρασκευή, μεταφορά και διανομή των φαγητών ή ότι τα τρόφιμα θα μεταφέρονται σε κατάλληλα διαμορφωμένα για τη συντήρηση των τροφίμων οχήματα, εντός των κλειστών δοχείων παρασκευής των ή σε ατομικά σερβιρισμένες συσκευασίες, οι οποίες θα κουμπώνουν υποχρεωτικά.

Γ) Ελλείψεις μονογραφών του διαγωνιζομένου σε κάθε σελίδα του ΤΕΥΔ και στον πίνακα προσωπικού, οι οποίες τυγχάνουν διορθωτέες κατά το άρθρο 102 του ν. 4412/2016

Ως εκ των ανωτέρω αναφέρθηκε, δεν πρόεκυψε ότι ο μοναδικός διαγωνιζόμενος κατέχει τα νόμιμα, τυπικά και ουσιαστικά προσόντα για την εν συνεχεία συμμετοχή του στη δημοπρασία και δεν αποσφραγίστηκε ο φάκελος της οικονομικής του προσφοράς.

Με δεδομένο ότι επίκειται άμεσα η έναρξη της σχολικής περιόδου (11-09-2018) και πρέπει άμεσα να υπάρξει ολοκλήρωση των διαδικασιών για την ανάδειξη προμηθευτή για τη σίτιση των μαθητών πρέπει οι διαδικασίες και η ανάδειξη προμηθευτή να είναι κατά το δυνατόν γρηγορότερα

Η οριζόμενη από την αριθμ. 437/2018 απόφαση Οικονομικής Επιτροπής Επιτροπή διενέργειας διαγωνισμού για τη Σίτιση του Μουσικού Σχολείου για το Έτος 2018 - 2019

λαμβάνοντας υπ’ όψη,

- την ανωτέρω μία και μοναδική προσφορά

- την υπ΄ αριθ 19737/23-08-2018 διακήρυξη του Δημάρχου

- τις διατάξεις του ν. 4412/2016 και συγκεκριμένα το άρθρο 221 («Όργανα διενέργειας διαδικασιών σύναψης δημοσίων συμβάσεων»), το άρθρο 106 («Ματαίωση διαδικασίας») και το άρθρο 32 («Προσφυγή στη διαδικασία με διαπραγμάτευση χωρίς προηγούμενη δημοσίευση»)

**γνωμοδοτεί ομόφωνα**

1. Υπέρ της απόρριψης της με αρ. πρωτοκόλλου 20699/04-09-2018 προσφοράς του υποψηφίου κ. Παχούλα Νικολάου για τον συνοπτικό διαγωνισμό σίτισης των μαθητών του Μουσικού Σχολείου Άρτας διότι δεν αποδείχτηκε η καταλληλότητα άσκησης της επαγγελματικής δραστηριότητας ούτε και της τεχνικής επαγγελματικής ικανότητας λόγω μη προσκόμισης των απαραίτητων δικαιολογητικών βάσει της υπ’ αριθ. 19737/23-08-2018 διακήρυξης του Δήμου Αρταίων
2. Υπέρ της ματαίωσης του συνοπτικού διαγωνισμού λόγω απόρριψης της μοναδικής προσφοράς και, λόγω του κατεπείγοντος χαρακτήρα του διαγωνσιμού και της ανάγκης εξασφάλισης της σίτισης των μαθητών του Μουσικού Σχοκείου, της επανάληψης της διαδικασίας του διαγωνισμού με τους ίδιους όρους με προσφυγή στη διαδικασία της διαπραγμάτευσης χωρίς προηγούμενη δημοσίευση σύμφωνα με το άρθρο 32 του Ν.4412/2016.

Ο κ. Αντιδήμαρχος κ. Σιαφάκας πρότεινε την συντόμευση της διαδικασίας διαπραγμάτευσης λόγω της ανάγκης εξασφάλισης σίτισης των μαθητών του Μουσικού Σχολείου το συντομότερο δυνατόν, αφού η σχολική χρονιά ξεκινά από τις 11-09-2018

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 4412/2016 το από 04-09-2018 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 04-09-2018 πρακτικό της επιτροπής διαγωνισμού ως κατωτέρω:

1. Υπέρ της απόρριψης της με αρ. πρωτοκόλλου 20699/04-09-2018 προσφοράς του υποψηφίου κ. Παχούλα Νικολάου για τον συνοπτικό διαγωνισμό σίτισης των μαθητών του Μουσικού Σχολείου Άρτας διότι δεν αποδείχτηκε η καταλληλότητα άσκησης της επαγγελματικής δραστηριότητας ούτε και της τεχνικής επαγγελματικής ικανότητας λόγω μη προσκόμισης των απαραίτητων δικαιολογητικών βάσει της υπ’ αριθ. 19737/23-08-2018 διακήρυξης του Δήμου Αρταίων
2. Υπέρ της ματαίωσης του συνοπτικού διαγωνισμού λόγω απόρριψης της μοναδικής προσφοράς και, λόγω του κατεπείγοντος χαρακτήρα του διαγωνσιμού και της ανάγκης εξασφάλισης της σίτισης των μαθητών του Μουσικού Σχοκείου, της επανάληψης της διαδικασίας του διαγωνισμού με τους ίδιους όρους με προσφυγή στη διαδικασία της διαπραγμάτευσης χωρίς προηγούμενη δημοσίευση σύμφωνα με το άρθρο 32 του Ν.4412/2016.

**Β**. Εγκρίνει την συντόμευση της διαδικασίας διαπραγμάτευσης λόγω του κατεπείγοντος σε έξι (6) ημέρες

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 454 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*