**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 457 /2018**

**ΑΔΑ:** 7Τ0ΤΩΨΑ-5Β5



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 49ο/2018 Της 10Ης ΣΕΠΤΕΜΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Αναμόρφωση Προϋπολογισμού ’’**

Στην Άρτα, σήμερα, 10-09-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **21004/06-09-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σιαφάκας Χριστόφορος**  **4. Ζέρβας Κων-νος**  **5. Λιλής Γεώργιος**  **6. Χαρακλιάς Κων/νος** | **ΑΠΟΝΤΕΣ**    **1. Κοσμάς Ηλίας**  **2. Βασιλάκη –Μητρογιώρου**  **Βικτωρία**  **3. Παπαϊωάννου Κων/νος** |

Στη συνεδρίαση παραβρέθηκαν ως ειδικώς προσκεκλημένοι η Ειδική Σύμβουλος του Δημάρχου κ. Σφαλτού Χαρίκλεια και ο Γενικός Γραμματέας του Δήμου κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

*Η Οικονομική Επιτροπή έκανε δεκτή πρόταση του Προέδρου της να συζητηθεί ένα (1) έκτακτο θέμα.*

Ο Πρόεδρος εισηγούμενος το 3ο τακτικό θέμα: **Αναμόρφωση Προϋπολογισμού** έθεσε υπόψη την εισήγηση της Υπηρεσίας η οποία αναφέρει τα εξής: Με το άρθρο 8 του Β.Δ. 17-5/15-6-59 (ΦΕΚ 114/59 τεύχος Α') ορίζονται τα εξής:

«1. Διαρκούντος του οικονομικού έτους απαγορεύεται μεταφορά πιστώσεως από κεφαλαίου εις κεφάλαιον και από άρθρου εις άρθρον.

2. Εξαιρετικώς πλην των εν τω προϋπολογισμώ εγγεγραμμένων πιστώσεων δι' εκτέλεσιν έργων, περί ών το άρθρον 161 του δημοτικού και κοινοτικού κώδικος, επιτρέπεται η μεταφορά πιστώσεως ως εκπληρωθέντος του σκοπού ή καταστάντος ανεφίκτου προς επαύξησιν άλλης πιστώσεως αναγεγραμμένης εν τω προϋπολογισμώ του αυτού ή άλλου κεφαλαίου ή προς δημιουργία πιστώσεων δι' εκτάκτους και επειγούσας ανάγκας μη προβλεπομένας εν τω προϋπολογισμώ.

3. Η κατά μεταφοράν διάθεσις των κατά την προηγουμένην παράγραφον πιστώσεων πραγματοποιείται δι' ειδικών αποφάσεων του δημοτικού συμβουλίου εγκρινομένων κατά τας διατάξεις του άρθρου 1 του Ν.Δ. 3777/1957. Αι αποφάσεις δέον να κατονομάζουν τα κεφάλαια και άρθρα, προς αύξησιν των πιστώσεων των οποίων μεταφέρονται τα αναλαμβανόμενα ποσά ή να καθορίζουν τα νέα κεφάλαια και άρθρα, άτινα δέον να δημιουργηθούν οσάκις πρόκειται περί απροόπτου δαπάνης.

4. Προς πρόληψιν ενδεχομένης ανεπαρκείας των πιστώσεων δι' απροόπτους δαπάνας, αναγράφεται εν τω προϋπολογισμώ του δήμου πίστωσις υπό ίδιον κεφάλαιον υπό τίτλον «Αποθεματικόν» και άρθρον υπό τον τίτλον «Ποσόν διαθέσιμον προς αναπλήρωσιν των πιστώσεων, αίτινες ήθελον ευρεθή εν ανεπαρκεία, ως και δι' εκτάκτους και επειγούσας ανάγκας μη προβλεπομένας εν τω προϋπολογισμώ».

5. Δια την πληρεστέραν από πλευράς λογιστικής τάξεως παρακολούθησιν και εμφάνισιν της κινήσεως των δια μεταφοράς πραγματοποιουμένων κατά την παράγραφο 2 του παρόντος άρθρου αυξομειώσεων των πιστώσεων, η μεταφορά τούτων ενεργείται μέσω του εν τη παραγράφω 4 του παρόντος προβλεπομένου Κεφαλαίου του προϋπολογισμού».

Σύμφωνα με το Υπουργείο Εσωτερικών η αναμόρφωση του προϋπολογισμού αποτελεί κατ’ ουσίαν τροποποίηση της απόφασης με την οποία ψηφίστηκε αυτός. Άρα, για την έκδοση της τροποποιητικής του προϋπολογισμού απόφασης, απαιτείται η τήρηση του ίδιου τύπου και διαδικασίας, όπως ορίζεται στην κείμενη νομοθεσία. (**ΥΠ.ΕΣ. 28376/18.07.2012**). Σύμφωνα πάντα με το ίδιο έγγραφο, με τις διατάξεις της παρ. 5 του άρθρου 23 του ν. 3536/2007 ο νομοθέτης θέλει να ρυθμίσει ένα επιμέρους ζήτημα με τρόπο διαφορετικό από τα εν γένει ισχύοντα- και δη την προθεσμία εντός της οποίας η εποπτεύουσα αρχή ολοκληρώνει τον έλεγχο νομιμότητας της απόφασης αναμόρφωσης.

Από το παραπάνω έγγραφο συνάγεται ότι εκτός από την εισήγηση των αρμόδιων υπηρεσιών απαιτείται και η τήρηση του ίδιου τύπου και διαδικασίας, όπως ορίζεται στην κείμενη νομοθεσία, για τον προϋπολογισμό.

Το ισχύον θεσμικό πλαίσιο επιβάλλει τα τελευταία χρόνια την κατάρτιση του προϋπολογισμού σε χρόνο κατά πολύ προγενέστερο της λήξης του εκάστοτε οικονομικού έτους. Εξαιτίας της υποχρέωσης αυτής, δεν καθίσταται δυνατόν να συμπεριληφθούν στον υπό κατάρτιση προϋπολογισμό δαπάνες που προκύπτουν από έκτακτες και επείγουσες αιτίες κατά τη διάρκεια του έτους. Συνεπώς και προκειμένου να καλυφθούν τέτοιου είδους δαπάνες, οι οποίες δεν είχαν προβλεφθεί στον προϋπολογισμό του Δήμου του τρέχοντος έτους παρίσταται ανάγκη δημιουργίας ή ενίσχυσης πιστώσεων για την κάλυψη των αναγκών αυτών. Συγκεκριμένα,

Με την αριθ. 119071/3892/31-8-2018 πράξη του Περιφρειάρχη Ηπείρου εγκρίθηκε η διάθεση της πίστωσης 130.000,00 € για την υλοποίηση του έργου ‘Διάνοιξη αντιπυρικού οδικού δικτύου στη Δυτική Βαλαώρα περιαστικού δάσου Άρτας’ με χρηματοδότηση από ΣΑΕΠ 530 Ηπείρου.

Εισηγούμαστε την αναμόρφωση του προϋπολογισμού με την εγγραφή πίστωσης 130.000,00 € στον ΚΑ 1322.010 του σκέλους των εσόδων με τίτλο Επιχορήγηση για υλοποίηση του έργου Διάνοιξη αντιπυρικού οδικού δικτύου στη Δυτική Βαλαώρα περιαστικού δάσου Άρτας (ΣΑΕΠ 530 Ηπείρου) και εγγραφή ισόποσης πίστωσης στο σκέλος των εξόδων και στον ΚΑ 64-7326.004 με τίτλο Διάνοιξη αντιπυρικού οδικού δικτύου στη Δυτική Βαλαώρα περιαστικού δάσου Άρτας (ΣΑΕΠ 530 Ηπείρου)’δημιουργώντας νέο ΚΑ

Με την αριθ. 462/2018 ΑΔΣ έγινε τροποποίηση του προυπολογισμού και μεταξύ των άλλων έγινε αποδοχή πίστωσης 150.000,00 € από το πρόγραμμα Φιλόδημος και εγγράφηκε ισόποση πίστωση στον ΚΑ 60-7333.001 με τίτλο ‘Επισκευή, συντήρηση σχολικών κτιρίων & αύλειων χώρων και λοιπές δράσεις Δήμου Αρταίων ΣΑΕΠ 530 (πρόγραμμα Φιλόδημος)’.

Επειδή εκ παραδρομής η εν λόγω πίστωση αναγράφηκε σε λάθος κωδικό αριθμό εισηγούμαστε την αναμόρφωση του προυπολογισμού με την μεταφορά πίστωσης 150.000,00 € από τον ΚΑ 60-7333.001 με τίτλο ‘Επισκευή, συντήρηση σχολικών κτιρίων & αύλειων χώρων και λοιπές δράσεις Δήμου Αρταίων ΣΑΕΠ 530 (πρόγραμμα Φιλόδημος)’ στον ορθό ΚΑ 64-7331.001 με τίτλο ‘Επισκευή, συντήρηση σχολικών κτιρίων & αύλειων χώρων και λοιπές δράσεις Δήμου Αρταίων ΣΑΕ 055 (πρόγραμμα Φιλόδημος)’ ως και την διόρθωση της πηγής χρηματοδότησης τόσο στο σκέλος των εσόδων όσο και στο σκέλος των εξόδων από ΣΑΕΠ 530 σε ΣΑΕ 055.

Με βάση τα παραπάνω η οικονομική υπηρεσία του Δήμου αφού έλαβε υπόψη της

* την παρ 5 άρθρο 23 Ν. 3536/07
* το άρθρο 8 του Β.Δ. 17-5/15-6-59 (ΦΕΚ 114/59 τεύχος Α')
* το εγγ. ΥΠ.ΕΣ. 28376/18.07.2012
* παρ 5 άρθρο 77 Ν. 4172/2013
* τον προϋπολογισμό του Δήμου Αρταίων, έτους 2018, ο οποίος ψηφίστηκε με την αριθ. 661/2017 Απόφαση του οικείου Δημοτικού Συμβουλίου και εγκρίθηκε με την αριθ. 19444/7-2-2018 απόφαση του Συντονιστή αποκεντρωμένης Διοίκησης Ηπέιρου-Δυτικής Μακεδονίας.

**εισηγείται προς την οικονομική επιτροπή και το Δημοτικό Συμβούλιο**

1. την εγγραφή πίστωσης 130.000,00 € στον ΚΑ 1322.010 του σκέλους των εσόδων με τίτλο ‘Επιχορήγηση για υλοποίηση του έργου Διάνοιξη αντιπυρικού οδικού δικτύου στη Δυτική Βαλαώρα περιαστικού δάσου Άρτας (ΣΑΕΠ 530 Ηπείρου)’ και εγγραφή ισόποσης πίστωσης στο σκέλος των εξόδων και στον ΚΑ 64-7326.004 με τίτλο ‘Διάνοιξη αντιπυρικού οδικού δικτύου στη Δυτική Βαλαώρα περιαστικού δάσου Άρτας (ΣΑΕΠ 530 Ηπείρου)’δημιουργώντας νέο ΚΑ
2. την αναμόρφωση του προυπολογισμού με την μεταφορά πίστωσης 150.000,00 € από τον ΚΑ 60-7333.001 με τίτλο ‘Επισκευή, συντήρηση σχολικών κτιρίων & αύλειων χώρων και λοιπές δράσεις Δήμου Αρταίων ΣΑΕΠ 530 (πρόγραμμα Φιλόδημος)’ στον ορθό ΚΑ 64-7331.001 με τίτλο ‘Επισκευή, συντήρηση σχολικών κτιρίων & αύλειων χώρων και λοιπές δράσεις Δήμου Αρταίων ΣΑΕ 055 (πρόγραμμα Φιλόδημος)’ ως και την διόρθωση της πηγής χρηματοδότησης τόσο στο σκέλος των εσόδων όσο και στο σκέλος των εξόδων από ΣΑΕΠ 530 σε ΣΑΕ 055.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: την παρ 5 άρθρο 23 Ν. 3536/07, το άρθρο 8 του Β.Δ. 17-5/15-6-59 (ΦΕΚ 114/59 τεύχος Α'), το εγγ. ΥΠ.ΕΣ. 28376/18.07.2012, παρ 5 άρθρο 77 Ν. 4172/2013, τον προϋπολογισμό του Δήμου Αρταίων, έτους 2018

**ΑΠΟΦΑΣΙΖΕΙ ΟΜΟΦΩΝΑ**

**Α.** Εισηγείται στο Δημοτικό Συμβούλιο την Αναμόρφωση Προϋπολογισμού έτους 2018 ως κατωτέρω:

**1.**την εγγραφή πίστωσης 130.000,00 € στον ΚΑ 1322.010 του σκέλους των εσόδων με τίτλο ‘Επιχορήγηση για υλοποίηση του έργου Διάνοιξη αντιπυρικού οδικού δικτύου στη Δυτική Βαλαώρα περιαστικού δάσου Άρτας (ΣΑΕΠ 530 Ηπείρου)’ και εγγραφή ισόποσης πίστωσης στο σκέλος των εξόδων και στον ΚΑ 64-7326.004 με τίτλο ‘Διάνοιξη αντιπυρικού οδικού δικτύου στη Δυτική Βαλαώρα περιαστικού δάσου Άρτας (ΣΑΕΠ 530 Ηπείρου)’δημιουργώντας νέο ΚΑ

**2.**την αναμόρφωση του προυπολογισμού με την μεταφορά πίστωσης 150.000,00 € από τον ΚΑ 60-7333.001 με τίτλο ‘Επισκευή, συντήρηση σχολικών κτιρίων & αύλειων χώρων και λοιπές δράσεις Δήμου Αρταίων ΣΑΕΠ 530 (πρόγραμμα Φιλόδημος)’ στον ορθό ΚΑ 64-7331.001 με τίτλο ‘Επισκευή, συντήρηση σχολικών κτιρίων & αύλειων χώρων και λοιπές δράσεις Δήμου Αρταίων ΣΑΕ 055 (πρόγραμμα Φιλόδημος)’ ως και την διόρθωση της πηγής χρηματοδότησης τόσο στο σκέλος των εσόδων όσο και στο σκέλος των εξόδων από ΣΑΕΠ 530 σε ΣΑΕ 055.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 457/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*